armvectores/hy_wikipedia_2023 huggingface dataset:
Նպատակահարմարություն

Նպատակահարմարություն , նեղ իմաստով՝ մարդկային գործունեության ընթացքի համապատասխանությունը դրված նպատակին, որով բնութագրվում է գործունեության և ընդհանրապես հասարակական կյանքի գիտակցական բնույթը։ Որոշակի նմանության հիման վրա նպատակահարմարություն է կոչվում նաև կենդանի օրգանիզմների կառուցվածքի ու կենսագործունեության հարմարվողականությունը։ Լայն (կիբեռնետիկական) իմաստով նպատակահարմարություն է կոչվում ամեն մի ինքնակարգավորվող (բնական կամ արհեստական) համակարգի այնպիսի կառուցվածքը և նրանում տեղի ունեցող պրոցեսների այնպիսի ուղղվածությունը, որոնք ապահովում են համակարգի որոշակի վերջնական վիճակ։ Նպատակահարմարություն կենսաբանության մեջ օրգանիզմների և առանձին օրգանների հարմարվածությունն է գոյության պայմաններին և իրենց ֆունկցիաների կատարմանը։ Օրինակ, տարբեր ողնաշարավոր կենդանիների վերջավորությունները հարմարվել են պինդ կամ փխրուն հողի վրա շարժվելուն, ոստյունների, ծառեր մագլցելուն, լողալուն, զգայության օրգանները՝ լույսի (աչքեր), ձայնային տատանումների (լսողության օրգաններ), քիմիական նյութերի (հոտառության և համի օրգաններ) ընկալմանը, ատամների կառուցվածքը՝ սննդառության բնույթին են։ Նպատակահարմար հատկանիշներից են նաև պաշտպանական և զգուշացնող գունավորումը, օրգանիզմների փոխադարձ հարմարվածությունը (օրինակ՝ խաչաձև փոշոտումն ապահովող միջատների և բույսերի, մակաբույծի և տիրոջ կառուցվածքների առանձնահատկությունները)։ Տարբեր թելեոլոգիական ուսմունքեր, կենդանի բնության մեջ նպատակահարմարությունը բացարձակ համարելով, նպատակահարմարությունը դիտում էին որպես օրգանական աշխարհի նախասկզբնական հատկություն։
Միտրոֆան Պոդոլսկի

Միտրոֆան Գրիգորևիչ Պոդոլսկի (1918 - 1995), խորհրդային դիվանագետ, արտակարգ և լիազոր դեսպան։


== Կենսագրություն ==
1954-1957 թթ.- Վիետնամի Խորհրդային դեսպանատան աշխատող
1957-1963 թթ.- ԽՄԿԿ կենտրոնական կոմիտեի աշխատող
1936-1967 թթ.- Վիետնամում ԽՍՀՄ դեսպանատան խորհրդական
1967-1969 թթ.- ԽՍՀՄ արտաքին գործերի նախարարաության կենտրոնական ապարատի աշխատակից
1969-1975 թթ.- Վիետնամում ԽՍՀՄ դեսպանի խորհրդական
1975-1976 թթ.- ԽՍՀՄ արտաքին գործերի նախարարաության կենտրոնական ապարատի աշխատակից
1976-1980 թթ.- Լաոսում ԽՍՀՄ արտակարգ և լիազոր դեսպան


== Գրականություն ==
«Դիվանագիտական բառարան» Անդրեյ Գրոմիկո, Կովալյովա, Սևոստյանովա, Տիխվին 3-րդ հատոր, 1985-1986 թթ., էջ 388
(8799) Բերնուին

(8799) Բերնուին (անգլ.՝ Barnouin), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,575503 ա. մ., առավելագույնը մոտենում է 2,2389 ա. մ. հեռավորության վրա և հեռանում 2,9121 ա. մ.։ Արեգակի շուրջ մեկ ամբողջական պտույտ է կատարում 1509,7 երկրային օրվա ընթացքում, իր ուղեծրով շարժվելով միջինում 0,238458 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8799) Բերնուին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զադորե (գյուղ, Ուստյանսկի շրջան)

Զադորե (ռուս.՝ Задорье), գյուղ Ռուսաստանի Արխանգելսկի մարզի Ուստյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 99 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուն Վոժ (Չիկշինայի վտակ)

Անվան այլ կիրառումների համար տե՛ս՝ Լուն Վոժ (այլ կիրառումներ)Լուն Վոժ (ռուս.՝ Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չիկշինա գետի աջ ափին 139 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064051
Կոդը ըստ հիդրոլոգիական հետազոտության (ՌԴ) — 103006405
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ֆիտոնցիդներ

Ֆիտոնցիդներ (հուն․՝ φυτóν — «բույս» և լատ.՝ caedo — «սպանում եմ»), բույսերում առաջացող կենսաբանորեն ակտիվ մանրեասպան նյութեր, որոնք ոչնչացնում կամ ճնշում են բակտերիաների, մանրադիտակային սնկերի, նախակենդանիների աճը և զարգացումը։ Կարևոր դեր են կատարում բույսերի իմունիտետի և կենսաերկրացենոզներում օրգանիզմների փոխհարաբերությունների պրոցեսներում։ Ֆիտոնցիդները հայտնաբերել է խորհրդային գիտնական Լենինգրադի համալսարանի կենսաքիմիկոս Բ․ Տոկինը, 1928 թվականին։  


== Հետաքրքիր փաստեր ==
Դենդրոպարկի սոճիների փոշոտման ընթացքում (տարվա մեջ միայն մի կարճ ժամանակաշրջան` մայիս-հունիս ամիսներին), սոճու անտառներում արտադրվում են ֆիտոնցիդ նյութեր։ Այն օժտված է բուժական հատկություններով, չափազանց կազդուրիչ է շնչառական ուղիների, հատկապես թոքային հիվանդություններով տառապող անձանց համար։ Մանկահասակ երեխաների համար հատկապես անփոխարինելի են սոճիների արտազատած նյութերը, որոնք ունենալով արտահայտված հակաբորբոքային և հակավիրուսային ազդեցություն, շնչառական ուղիներով անցնում են թոքեր և մանրէազերծում դրանք։
Ֆիտանցիդներ են պարունակվում սխտորում, սոխում, դառը օշինդրում, խրենում, կարմիր պղպեղում, 
Կոսմետոլոգիական բնագավառում ալոճենին հայտնի է որպես բնական արդյունավետ ֆիտոնցիդ, այսինքն՝ կանխում է բակտերիաների և միկրոսկոպիկ սնկերի աճն ու զարգացումը։
1 հա գիհու անտառն օրական մթնոլորտ է նետում մոտ 30 կգ ֆիտոնցիդ։ Ըստ էության փշատերև անտառներում (հատկապես երիտասարդ սոճու անտառներում) օդը գործնականում ստերիլ է ( ընդամենը մոտ 200-300 բակտերիալ բջիջ/1 մ³-ում), ինչով հետաքրքրված են հիգիենիստները, այգեգործության մասնագետները և այլն։ 


== Ծանոթագրություններ ==
Վյուրցի ռեակցիա

Վյուրցի ռեակցիա, հագեցած ածխաջրածինների սինթեզի ընդհանուր եղանակ, հիմնված է մետաղական նատրիումի և ալկիլհալոգենիդների փոխազդեցության ռեակցիայի վրա․ 

2R - Br+ 2Na->R - R+ 2NaBr։Հայտնաբերել է Շ․ Վյուրցը (1855 թ)։ Ռ․ Ֆիտտիգը Վյուրցի ռեակցիան կիրառել է արոմատիկ ածխաջրածինների ստացման համար (Վյուրց-Ֆիտտիգի ռեակցիա)  

C6H5Br+ 2Na+ ВгС4Н9->С6Нз- С4Н9+ +2NaBr։
Դիքլորմեթան դեհալոգենազ

Դիքլորմեթան դեհալոգենազ (ՖՀ 4.5.1.3, դիքլորմեթան քլորիդ-լիազ), ֆերմենտ, լիազի տեսակ, որը կատալիզում է հետևյալ քիմիական ռեակցիան

դիքլորմեթան + H2O 
  
    
      
        ⇌
      
    
    {\displaystyle \rightleftharpoons }
   ֆորմալդեհիդ + 2 քլորիդ


== Արտաքին հղումներ ==
US National Library of Medicine National Institutes of Health
Մուժիկովո (գյուղ, Ռոսլավլսկի շրջան)

Մուժիկովո (ռուս.՝ Мужиково), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էծերփերդի

Էծերփերդի (վրաց.՝ ეწერფერდი), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 320 մետր բարձրության վրա։ Շրջկենտրոն Ծալենջիխայից հեռու է 26 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 260 մարդ։


== Ծանոթագրություններ ==
Սաֆինազ

Ծովինար Գրիգորյան (դեկտեմբերի 20, 1983(1983-12-20), Հայաստան), հայտնի է նաև իր բեմական անունով՝ Սաֆինազ (արաբ․՝ صافيناز‎‎), եգիպտահայ պորտապարուհի, որը 2013 թվականից նկարահանվել է մի քանի ֆիլմերում։


== Կարիերա ==
Ծովինար Գրիգորյանը ծնվել է 1983 թվականի դեկտեմբերի 20-ին Հայաստանում։ Նա իր կարիերան սկսել է որպես բալետի պարուհի, սակայն հետո անցել է պորտապարի։ Նա միջազգային ճանաչում է ունեցել Dalaa արբանյակային ալիքով հեռարձակված տեսահոլովակների շնորհիվ։ Նրա առաջընթացը տեղի է ունեցել 2013 թվականին՝ եգիպտական «Հավաքարարը» (القشاش) ֆիլմում նկարահանվելուց հետո։ Այդ ֆիլմում գլխավոր դերակատարներն էին Մոհամեդ Ֆարագը և Հորեյա Ֆարղալին։ 
Ըստ Գուգլ-ի տվյալների՝ նա 2014 թվականին համացանցի եգիպտացի օգտատերերի կողմից ամենաշատ որոնված անունն էր՝ գերազանցելով նույն թվականին մահացած դերասան Խալեդ Սալեհին։


== Քրեական հետապնդում ==
2014 թվականի մայիսին Գրիգորյանը եգիպտական դատախազների կողմից կանչվել է հարցաքննության՝ Եգիպտոսի դրոշի ոճով ստեղծված պարային հագուստով Եգիպտոսը վիրավորելու մեղադրանքով։ 2015 թվականի ապրիլին եգիպտական դատարանը նրան դատապարտել է վեց ամսվա ազատազրկման՝ «եգիպտական դրոշը վիրավորելու» համար այն բանից հետո, երբ նա կարմիր, սպիտակ և սև գույներով կիպ զգեստ էր հագել։ 
2015 թվականի սեպտեմբերին Գրիգորյանն արդարացվել է, սակայն տուգանքը կրկնապատկվել է։ Հետագայում նրան կրկին մեղադրել են անառակության մեջ, քանի որ համացանցում վիրուսային տարածում է ստացել մի տեսանյութ, որում Սաֆինազը բիկինիով երկու եգիպտացի երկրպագուների հետ է պարում։


== Ամենաշատ որոնումները Գուգլում ==
Պարուհի Սաֆինազը 2014 թվականին գլխավորել է Եգիպտոսում Գուգլի ամենաշատ որոնված մարդկանց ցուցակը՝ շրջանցելով դերասան Խալեդ Սալեհին և Եգիպտոսի նախագահ Աբդել Ֆաթթահ Ալ-Սիսիին։


== Ծանոթագրություններ ==
Ուլուջա

Ուլուջա, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կարմիր գայլ

Շիկահեր գայլերը կաթնասուն կենդանիներ են։ Մարմնի երկարությունը հասնում է 1 մետրի։ Ունի կարմրագազարագույն երանգ։ Բնակվում է հարավային Ասիայում։ Շիկահեր գայլին անվանում են նաև կարմիր գայլ։ Բնակվում են հարավարևելյան Միացյալ Նահանգներում։ Կարմիր գայլը կամ ասիական վայրի շունը (լատ. Cuon alpinus) բարեկամ է հանդիսանում շնագայլերին, սակայն չափերով զիչում է վերջիններիս։ Մարմնի երկարությունը ոչ ավելի քան 55սմ։ Արուները կշռում են 15-20 կգ, էգերը՝ մինչև 13 կգ։ Կարմիր գայլը արագաշարժ է, ունի զարմանալի, համարյա կատվային, պլաստիկա և շարժումներ։ Նրանք շրջում են ոհմակներով. մեկ ոհմակում ամենաշատը լինում են 28-30 գայլ, ներառյալ նաև ձագերը, որոնց քանակը 12-ի։ Ոհմակի հիմքը գլխավոր բազմացող զույգն է, մնացածը հիմնականում ժառանգներն են, բայց կարող են լինել նաև այլ գայլեր։ Շիկահեր գայլերը բազմանում են շնորհիվ նրանց բարեկամական վարքագծի (օրինակ խմբակային խաղերը)։ Ձագերի դաստիարակության մեջ դեր են խաղում ոհմակի բոլոր մեծերը։ Նրանք բերում են սնունդը ձագերին, խաղում նրանց հետ, հանգստանում միասին։ Եթե սնունդը չի հերիքում նրանք նույնիսկ հրաժարվում են դրանից, զիջելով փոքրերին։
Երբ շիկահեր գայլերը ոգևորվում են, արձակում են մի շարք ոչ շատ աղմկոտ ձայներ և այնքան հաճախ, որ նմանվում է զրույցի։ Շիկահեր գայլերի ոհմակները գրավում են փոքր տարածք, մոտ 40 քառ. մետր։ Ինչպես բոլոր շնազգիները նրանք տարածքը նշանում են։ Նրանց գործողությունների հաջորդականությունն ու պարզությունը վերհանում է նրանց ուժը։ Հնդկաստանի գիտնականներն եկել են այն եզրակացության, որ շիկահեր գայլը ավելի լավ որսորդ է քան ընձառյուծը կամ վագրը։ Վայրի ցլերն ու նույնիսկ փղերը հայտնաբերելով շիկահեր գայլերի ոտնահետքերը անհանգստություն են ցուցաբերում։ Շիկահեր գայլեը կարողանում են մագլցել ծառեր և հարձակվել վագրի, բայց նման վարքագիծ հազվադեպ են դրսևորում։ Նախկինում շիկահեր գայերը տարածված էին Ասիայում, սակայն 20-րդ դարում նրանց քանակը նվազել է, ապրելավայրի կրճատման հետևանքով։ Այժմ պոպուլյացիայի համար բարենպաստ պայմաններ են մնացել Հնդկաստանում, Հնդեվրոպայում և Ինդոնեզիայում։ Ընդգրկված է Բնապահպանության և Բնական Պաշարների Պահպանության Միության միջազգային Կարմիր գրքում։
Ալեքսանդր Զիմինի քաղաքային դաստակերտ

Ալեքսանդր Զիմինի քաղաքային դաստակերտ (ռուս.՝ Городская усадьба Александра Зимина), դաստակերտ Մոսկվայում (Ռուսաստան)։ Հասցեն՝ Գոնչարնայա փողոց, տուն 34/11։ Մշակութային ժառանգության տարածաշրջանային նշանակության օբյեկտ է։


== Պատմություն ==
Տան սեփականատերն է եղել ժառանգական պատվավոր քաղաքացի Ալեքսանդր Իվանովիչ Զիմինը՝ Իվան Նիկիտիչ Զիմինի որդին, որը եղել է Ռուսաստանի խոշորագույն բաժնետիրական ընկերության՝ «Ի. Ն. Զիմինի Զուևյան մանուֆակտուրա ընկերակցության» հիմնադիրը։  Ալեքսանդր Իվանովիչը առանձնատան շինարարությունը 1911 թվականին պատվիրել է ճարտարապետ Վլադիմիր Դմիտրիևիչ Ադամովիչին, որի հետ վաղուց ծանոթ էր. ճարտարապետը նախկինում իրականացրել է նրա հոր ֆաբրիկայի համար ծրագրերը։ Շինարարությունն իրականացվել է 1912-1914 թվականներին։


== Նկարագրություն ==
Երկհարկանի տունը կառուցվել է նեոկլասիցիզմի ոճով։ Դեպի Գոնչարնայա փողոց նայող ճակատը համաչափ է, նրա կենտրոնական մասում կամարաձև երեք պատուհաններով քիչ առաջ եկած ելուն է։ Ելունը պսակվում է եռանկյունաձև ատտիկոսով, որում բացված է կլոր ձեղնալուսամուտ։ Կողային ճակատն անհամաչափ է, այն ևս ունի ելուն, որն առանձնացնում է մուտքը։ Ելուստում գտնվող բարձր պատուհանը դուրս է գալիս դեպի տան շքասանդուղք։ Առաջին հարկի պատուհանների մի մասի վերևում արվել են կողպեքային քարեր։ Տան պատերը հարթ են, զարդարված ծեփածո դրասանգներով, ծաղկամաններով, մեդալիոններով, որոնք նման են 1812 թվականի հրդեհից հետո կառուցված տների դեկորին (ճակատի ծեփվածքը մասամբ կորսված է)։ 1910-ական թվականներին նման ծեփածո դետալները կրկին ձեռք են բերել ժողովրդականություն և հաճախ կիրառվել են նեոդասական տները ձևավորելիս։ Տան հետնամասում եղել է մրգային այգով և ծառայողական շինություններով (որոնց թվում կար ավտոտնակ) բակ։ Զիմինը 16 ձիաուժ հզորությամբ «Բենց» ավտոմեքենայի սեփականատեր էր։ Տան ներսույթների ձևավորումը չի պահպանվել.


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Г.Н. Ульянова, Н.С. Датиева, М.В. Золотарев Часть III. Места проживания. // Династии Зиминых и Гучковых в истории Москвы и Московской губернии (конец XVIII - XX века). — М., 2010.
Ալեքսանդր Մասլյակով Կրտսեր

Ալեքսանդր Ալեքսանդրի Մասլյակով (ապրիլի 28, 1980(1980-04-28), Մոսկվա, ԽՍՀՄ), ՈՒՀԱ Պրեմիեր լիգայի ռուս հաղորդավար և «Հեռուստատեսային ստեղծագործական միավորում Ալեքսանդր Մասլայկով և ընկերներ» ՍՊԸ գործադիր տնօրեն։


== Կենսագրություն ==

Ալեքսանդր Մասլյակով կրտսերը ծնվել է 1980 թվականի ապրիլի 28-ին հեռուստահաղորդավար Ալեքսանդր Մասլյակովի և Սվետլանա Անատոլիի Մասլյակովայի (ի ծնե՝ Սեմյոնովա) (ծնվ. 11 հոկտեմբերի 1947) ընտանիքում։
Հեռուստատեսային կարիերան սկսել է որպես «ՈՒՀԱ-ի մոլորակ» հաղորդման հաղորդավար 1999 թվականին։ 2003 թվականին դարձել է Պրեմիեր լիգայի հաղորդավար. հաղորդումը վարկանիշով երկրորդն է ՈՒՀԱ Միջազգային միության լիգայում։ Անցյալում վարել է ՈՒՀԱ Առաջին լիգան, «Խաղից դուրս» հաղորդումը։
2002 թվականին ավարտել է Մոսկվայի միջազգային հարաբերությունների պետական համալսարանը։
2006 թվականին պաշտպանել է տնտեսագիտության թեկնածուական դիսերտացիան «Ոչ բնակելի անշարժ գույքի կառավարման մեթոդներ և ձևեր» թեմայով Կառավարման պետական համալսարանում.


== Ընտանիք ==
Կինը՝ Անգելինա Վիկտորի Մասլյակովա (ի ծնե՝ Մարմելադովա) (ծնվ. 1980 թ., Մոսկվա)
Դուստրը՝ Տաիսիա Մասլյակովա (ծնվ. 2006)
Հայրը՝ Ալեքսանդր Վասիլիի Մասլյակով (ծնվ. 24 նոյեմբերի 1941, Սվերդլովսկ)
Մայրը՝ Սվետլանա Անատոլիի Մասլյակովա (ի ծնե՝ Սեմյոնովա) (ծնվ. 11 հոկտեմբերի 1947)
Պապը՝ Վասիլի Վասիլիի Մասյլակով (1904—1996), զինվորական օդաչու, Մեծ Հայրենական պատերազմի մասնակից։
Տատը՝ Զինաիդա Ալեքսեյի Մասլյակովա (1911—1999)։


== Ծանոթագրություններ ==


== Արտաքին հղումներ ==
«Ալեսքանդր Առաջին և Ալեքսանդր Երկրորդ» (ռուսերեն)։ rg.ru։ 29 апреля 2005։ Վերցված է 2009-11-30 
«Ալեքսանդր Ալեքսանդրի Մասլյակովը peoples.ru կայքում» (ռուսերեն)։ Արխիվացված օրիգինալից 2012-04-11-ին։ Վերցված է 2009-11-30 
«Տարբեր լիգաների ՈՒՀԱ հաղորդավարներ» (ռուսերեն)։ Արխիվացված օրիգինալից 2012-04-11-ին։ Վերցված է 2009-11-30
Ֆիկարա

Ֆիկարա  (իտալերեն՝ Ficarra) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 1797 մարդ, բնակչության խտությունը կազմում է 100 մարդ/կմ²։ Զբաղեցնում է 18 կմ² մակերես տարածք։ Փոստային ինդեքսն է՝ 98062։ Հեռախոսային կոդը՝ +39 0941։


== Արտաքին հղումներ ==
Բնակավայրի պաշտոնական կայք (իտալ.)
(9950) ESA

(9950) ESA, աստերոիդ ամուրի ընտանիքում։ Հայտնաբերվել է 1990 թվականի նոյեմբերի 8-ին Քրիստիան Պոլասի կողմից Կոսոլում։
Միջին հեռավորությունը Արեգակից կազմում է 2,441556 ա. մ., առավելագույնը մոտենում է 1,147 ա. մ. հեռավորության վրա և հեռանում 3,7361 ա. մ., իսկ Երկրի ուղեծրին ESA աստերոիդը նվազագույնը մոտենում է 0,2869 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1393,47 երկրային օրվա ընթացքում, իր ուղեծրով շարժվելով միջինում 0,258347 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9950) ESA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Please Please Me (ալբոմ)

Please Please Me, Բիթլզ խմբի դեբյուտային ալբոմը, որը ձայնագրվել է մեկ օրում՝ 1963 թվականի փետրվարի 11-ին։


== Ալբոմի մասին ==
Սկավառակի ձայնագրման համար խմբից պահանջվել է երկու տարի։ Այդ ժամանակահատվածում խումբը մի շարք համերգներով հանդես է եկել Լիվերպուլի և Համբուրգի տարբեր ակումբներում։ Ալբոմի երգերի մեծ մասը Բիթլզը չի հեղինակել. դրանք հիմնականում այդ ժամանակաշրջանի հայտնի երգերի քավեր տարբերակներ են։ Մնացածը գրել են Ջոն Լենոնը և Փոլ Մաքքարթնիին։ Ամենահաջողակ սինգլը դարձել է «Please Please Me», որը Բիթլզ խմբի առաջին երգն է եղել, որ առաջին հորիզոնականն է զբաղեցրել բրիտանական հիթ շքերթներում։ Հայտնի են նաև «I Saw Her Standing There» և «Love Me Do» երգերը։
Please Please Me ալբոմում կան այլ կատարողների երգեր, որոնցից ամենահայտնին «Twist and Shout» է։ Երգը պահանջում է մեծ վոկալային տվյալներ, և Ջոնը դա իր վրա էր վերցրել։ Լենոնը այդ երգի մասին ասել է․ «Մենք միշտ այդ երգը թողել ենք համերգի վերջում, քանի որ ես չեմ կարող պարզապես երգել այդ սարսափելի երգը, ես միշտ կորցնում եմ ձայնս»։ Սակայն մեկ համերգի ժամանակ Բիթլզը այդ երգը կատարել է համերգի սկզբում։
Սկավառակը ձայնագրվել է երկու կողմով։ Առաջին կողմում ներկայացված է գործիքավորումը, իսկ երկրորդում՝ վոկալը։ Ստերեո-միքսը ավելի ուշ է ստեղծվել։
Այս սկավառակում երգերի հեղինակը հիմանկանում «McCartney/Lennon» զույգն է։
Բրիտանական հիթ շքերթում ալբոմը առաջին հորիզոնականն է զբաղեցրել մոտ 30 շաբաթ (1963 թվականի մայիսի 11)։


== Երգացանկ ==
Բոլոր երգերի հեղինակն է Գրվել են Ջոն Լենոնի և Փոլ Մաքքարթնիի կողմից. 


== Ձայնագրման մասնակիցները ==
Ջոն Լենոն - գլխավոր վոկալ, բեք վոկալ, ակուստիկ կիթառ, ռիթմ կիթառ, շրթնահարմոն
Փոլ Մաքքարթնի - գլխավոր վոկալ, բեք վոկալ, բաս կիթառ
Ջորջ Հարիսոն - գլխավոր վոկալ, բեք վոկալ, սոլո կիթառ, ակուստիկ կիթառ
Ռինգո Սթար - հարվածային գործիքներ, դափ, մարակաս, «Boys» երգում վոկալմյուս մասնակիցները - պրոդյուսերավորումը

Ջորջ Մարթին - պրոդյուսեր, ստեղծագործող, դաշնամուր «Misery» երգում և չելեստա «Baby It’s You» երգում
Նորման Սմիթ - ձայնային աշխատանք և միքս
Էնդի Ուայթ - հարվածային գործիքներ «Love Me Do» և «P.S. I Love You» երգերում


== Ծանոթագրություններ ==


== Արտաքին հղումներ ==
Please Please Me ալբոմը imusic.am֊ում
Փարչեվանք

Փարչեվանք, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 18 կմ հյուսիս-արևելք, Արածանիի աջակողմյան Բյուրակն վտակի ձախ ափից 1-2 կմ հեռու գտնվող անտառի հարավ-արևմտյան վայրում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նովի Ռեդանտ

Նովի Ռեդանտ (ռուս.՝ Новый Редант), գյուղ Ռուսաստանի Ինգուշեթիա հանրապետության Մալգոբեկսկի շրջանի կազմում։
Բնակչությունը 2002 թվականին գրանցված տվյալներով կազմում էր 4523 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շառլ Պոլ դը Կոկ

Շառլ Պոլ դը Կոկ (ֆր.՝ Charles Paul de Kock, մայիսի 21, 1793(1793-05-21)[…], Պասի, Սենա, Ֆրանսիա - օգոստոսի 29, 1871(1871-08-29)[…], Փարիզ), ֆրանսիացի գրող։
400-ից ավելի ստեղծագործության հեղինակ է։ Հրատարակվել է 1812 թվականից (վեպ, մելոդրամա, կատակերգություն, բանաստեղծություն և այլն)։ Պոլ Շառլ դը Կոկի վեպերը ժողովրդականություն են վայելել հատկապես 19-րդ դարի 90-ական թվականներին և թարգմանվել են եվրոպական շատ լեզուներով։


== Ծանոթագրություններ ==
Դետրոյթ Լայոնս

Դետրոյթ Լայոնս (անգլ.՝ Detroit Lions), Միչիգան նահանգի Դետրոյթ քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL)։ Համարվում է Ֆուտբոլի ազգային կոնֆերենցիայի Հյուսիսային դիվիզիոնի անդամ։ Ակումբը հիմնադրվել է 1929 թվականին։


== Անվանումներ ==
Պորտսմուս Սփարթանս (1930—1933)
Դետրոյթ Լայոնս (1934-ներկա)


== Ձեռքբերումներ ==
Լիգայի առաջնության հաղթողներ (4)

NFL առաջնության հաղթողներ (4)
1935, 1952, 1953, 1957Կոնֆերենցիայի հաղթողներ (4)

NFL Ազգային։ 1952
NFL Արևմուտք։ 1953, 1954, 1957Դիվիզիոնի հաղթողներ (4)

Ֆուտբոլի ազգային լիգա Արևմուք։ 1935
Ֆուտբոլի ազգային կոնֆերենցիա Կենտրոնական։ 1983, 1991, 1993


== Ծանոթագրություններ ==


== Արտաքին հղումներ ==
Detroit Lions Official Website
Մաձարա դել Վալո

Մաձարա դել Վալո (իտալերեն՝    Mazara del Vallo), կոմունա Իտալիայում, Սիցիլիայի մարզում՝ Տրապանի գավառում։
Բնակչությունը կազմում է 50 377 մարդ, բնակչության խտությունը կազմում է 175 մարդ/կմ²։ Զբաղեցնում է 275 կմ² մակերես տարածք։
Փոստային ինդեքսն է՝ 91026 ։ Հեռախոսային կոդը՝ (+39) 0923 ։


== Արտաքին հղումներ ==
Բնակավայրի պաշտոնական կայք Archived 2006-01-06 at the Wayback Machine.
(8208) Վոլտա

(8208) Վոլտա (անգլ.՝ Volta), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 28-ին Պիերո Սիկոլիի և Պիրանջելո Ղեցիի կողմից Սորմանոյում։
Միջին հեռավորությունը Արեգակից կազմում է 2,54241 ա. մ., առավելագույնը մոտենում է 1,9151 ա. մ. հեռավորության վրա և հեռանում 3,1697 ա. մ.։ Արեգակի շուրջ մեկ ամբողջական պտույտ է կատարում 1480,7 երկրային օրվա ընթացքում, իր ուղեծրով շարժվելով միջինում 0,243128 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8208) Վոլտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆիլադելֆիա շրջան (Փենսիլվանիա)

Ֆիլադելֆիա շրջան (անգլ.՝ Philadelphia County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 370 կմ² է, բնակչությունը՝ 1.526.006 մարդ (2010 թ. տվյալներով)։ Շրջկենտրոնն է Ֆիլադելֆիա բնակավայրը։ Կազմավորվել է 1682 թ.։
(3388) Ցանգինչի

(3388) Ցանգինչի (անգլ.՝ Tsanghinchi), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 21-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,364256 ա. մ., առավելագույնը մոտենում է 1,8919 ա. մ. հեռավորության վրա և հեռանում 2,8366 ա. մ.։ Արեգակի շուրջ մեկ ամբողջական պտույտ է կատարում 1327,82 երկրային օրվա ընթացքում, իր ուղեծրով շարժվելով միջինում 0,271121 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3388) Ցանգինչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալմերիա (պրովինցիա)

Անվան այլ կիրառումների համար տե՛ս՝ Ալմերիա (այլ կիրառումներ)Ալմերիա (իսպ.՝ provincia de Almería), պրովինցիա Անդալուզիա ինքնավար համայնքում, Իսպանիա։ Այն սահմանակցում է Գրանադա, Մուրսիա պրովինցիաներին և Միջերկրական ծովին։ Պրովինցիայի մայրաքաղաքն է համանուն Ալմերիա քաղաքը։
Պրովինցիայի տարածքը 8.774 կմ² է։ Ունի 699.329 (2013) բնակիչ, բնակչության խտությունը 79,7/կմ², ավելի ցածր է քան Իսպանիայի բնակչության միջին մայրաքաղաքը։ Այն բաժանված է 102 մունիցիպալետների։
Ինգ Ին

Ինգ Ին (չինարեն՝英茵, մարտի 28, 1916(1916-03-28), Պեկին, Beiyang Government - հունվարի 23, 1942(1942-01-23), Շանհայ, Վան Ցզինվեյի մարիոնետային կառավարություն), 1930-ականների և 1940-ականների Չինաստանի ամենահայտնի դերասանուհիներից։ 1942 թվականի Հոնկոնգի օկուպացիայի ժամանակ աշխատել է Չինաստանի գործակալական հետախուզությունում։ Նա օգնել է Հոնկոնգի մի բնակչի, որը ձերբակալվել էր ճապոնացիների կողմից, բայց փրկել չի կարողացել, որավհետև նրանք  կրակել և սպանել են այդ բնակչին։ Ինգ Ինը, որը սիրում էր նրան, չի ընդունում այդ փաստը և ինքնասպանություն է գործում՝ մեծ քանակի ափիոն օգտագործելով։


== Կյանքը ==
Ինգ Ինը ծնվել է Պեկինում Բեյջանական  կառավարության ժամանակ։ Նա սերում է թատերական ընտանիքից և հանդիսանում է Ինգ Լիանժիի դուստրը։
Փիփինգի ավագ դպրոցն ավարտելուց հետո նա գնում է Շանհայ, որտեղ մասնակցում է Լի Ջինհուինի և «Lianhua» ֆիլմ ընկերության կազմակերպած երգի և պարի  դասընթացին։ 1936 թվականին նա սկսում է համագործակցել «Mingxing» ֆիլմ ընկերության հետ, նկարահանվում է «Խաչմերուկները» շոուում, «Տիեզերական երազանք» ֆիլմում։
Շոուի ավարտից հետո սկսվում է երկրորդ չին-ճապոնական պատերազմը։ Ինգ Ինը ռոմանտիկ կապեր է ունենում Չինաստանի բարձրաստիճան կառավարության ներկայացուցիչ Փինգ Զու Րենի հետ։ 1941 թվականի ապրիլին Փինգ Զու Րենը ձերբակալվում է ճապոնական ռազմական ոստիկանության կողմից։ Նա 1942 թվականի հունվարի 8-ին մահապատժի է ենթարկվում Ճապոնիայի ժանդարմանիայի կողմից։ Նրա մարմինը վերադարձվում է իր ընտանիքին և թաղվում Հոնգ Չավի միջազգային գերեզմանատանը։ Ինգ Ինը խոստանում է աջակցել նրա ընտանիքին։ 1942 թվականի հունվարի 23-ին նա Շանհայի «Park Hotel» հյուրանոցի 10-րդ հարկի համար 708 սենյակում ինքնասպանություն է գործում։ Երբ նա մենակ է մնում, փակում է դուռը և օգտագործում մեծ քանակությամբ ափիոն և քնաբեր դեղամիջոցներ:


== Ծանոթագրություններ ==
Ֆուտբոլային լիգայի գավաթ 1964-65

Ֆուտբոլային լիգայի գավաթ 1964-65, Ֆուտբոլային լիգայի գավաթի 5-րդ խաղարկությունն է, որում հաղթեց «Չելսի» ֆուտբոլային ակումբը։
Օլիմպոս (այլ կիրառումներ)

Օլիմպոս, կարող է վերաբերել՝

Օլիմպոս - հանգած հրաբուխ Մարսի վրա
Օլիմպոս - կամ Ոլիմպոս, հնում՝ Ողիմպոս (հունարեն՝ Ὄλυμπος), Հունաստանի ամենաբարձր լեռնային զանգվածը
Օլիմպոս -  Կիպրոս կղզու և Կիպրոսի Հանրապետության Նիկոսիայի շրջանում գտնվող  Տրուդոս լեռնաշղթայի ամենաբարձր գագաթը։
Ավիացիոն բժշկագիտություն

Ավիացիոն բժշկագիտություն, բժշկագիտության բաժին, որի նպատակն է օդագնացության անվտանգության բժշկական ապահովումը։


== Կազմ ==
Ավիացիոն բժշկագիտության կազմի մեջ մտնում են՝

ավիացիոն ֆիզիոլոգիա
ավիացիոն հիգիենա
ավիացիոն թունագիտություն
ավիացիոն հոգեբանություն
ավիացիոն կենսաքիմիա
թռչող անձնակազմի բժշկական փորձաքննություն։


== Ուսումնասիրման առարկան ==
Ուսումնասիրման առարկան է.

օրգանիզմի բացառիկ վիճակները՝ թռիչքային հոգնածությունը և գերհոգնածությունը, քրոնիկական հոգնածությունը, բարձունքային, օդային հիվանդությունները,
թռչող անձնակազմի գործունեությունը,
մասնագիտական յուրահատուկ պայմանները։


== Խնդիրներ ==
Խնդիրներն են.

թռչող անձնակազմի աշխատունակության բարձր մակարդակի, առողջության, «թռիչքային երկարակեցության» ապահովումը,
օդաչուների աշխատանքի, կենցաղի, սննդի և հանգստի ֆիզիոլոգա-հիգիենային նորմաների, ինչպես նաև օրգանիզմի դիմադրողականությունը բարձրացնող միջոցառումների մշակումը,
օդային ծառայության մեջ ընդունվողների բժշկական ընտրությունը, տարբեր վնասակար գործոններից մարդու օրգանիզմը պաշտպանելու միջոցների ապահովումը (ինքնաթիռի հերմետիկ խցիկներ, թթվածնա-շնչառական գործիքներ)։Ուսումնասիրում է նաև օդային աղետների պատճառները, մշակում թռչող անձնակազմին և ուղևորներին բժշկական օգնություն ցույց տալու կոնկրետ միջոցառումներ։


== Մեթոդներ ==
Ավիացիոն բժշկագիտության տարածված մեթոդներից են.

զանազան սարքերի օգնությամբ (բարոխցիկներ, ցենտրիֆուգա և այլն) յուրահատուկ պայմանների մոդելավորումը,
ինքնուրույն կամ հեռավորությունից ղեկավարվող սարքերի օգնությամբ օրգանիզմի գործունեության մասին ինֆորմացիայի ստացումը և մշակումը, *բարձունքային կլիմայավարժեցման օգնությամբ օրգանիզմի ընդհանուր դիմադրողականության բարձրացումը։Ավիացիոն բժշկագիտության բազմաթիվ պրոբլեմներ և մեթոդներ սերտորեն առնչվում են տիեզերական բժշկագիտության պրոբլեմների և մեթոդների հետ։


== Զարգացում ==
Ավիացիոն բժշկագիտության զարգացման ժամանակակից բնորոշ գծերն են.

թռիչքի գիտական կազմակերպումը,
ավիացիոն տեխնիկայի աճող պահանջներին համապատասխան հատուկ ֆունկցիոնալ ախտորոշման մեթոդների զարգացումը,
օրգանիզմի և միջավայրի փոխհարաբերության նոր, ընդհանուր օրինաչափությունների որոնումները,
մաթեմատիկական մեթոդների և կիբեռնետիկայի ներդրումը,
թռիչքի պայմաններում «մարդ-մեքենա» համակարգի ուսումնասիրումը,
ստացված արդյունքների ընդհանրացումը։Ավիացիոն բժշկագիտության միջազգային կազմակերպությունը ավիացիոն և տիեզերական բժշկագիտության ինտերնացիոնալ ակադեմիան է (կենտրոնը՝ Փարիզ)։ ԽՍՀՄ-ում ավիացիոն բժշկագիտության մասնագետներ պատրաստում են բժիշկների կատարելագործման կենտրոնական ինստուտի ավիացիոն բժշկագիտության ամբիոնը (Մոսկվա) և Ս. Մ. Կիրովի անվան ռազմա-բժշկական ակադեմիան (Լենինգրադ)
Սքվոշ

Սքվոշ (անգլ.՝ squash), խաղում են հատուկ դահլիճում։ Որպես կանոն այն խաղում են 2 հոգով, փափուկ փոքրիկ գնդակով, հատուկ ծածկով խաղադաշտում (կորտում)։ Խաղացողը հարվածաթիով այնպիսի հաշվարկով է հարվածում գնդակին, որ այն հետ թռչելով պատից, դիպչի հակադիր պատին։ Երկրորդ խաղացողը պատասխան հարվածը հասցնում է գնդակին կա՛մ հետ թռչելիս, կա՛մ հատակին առաջին անգամ դիպչելուց հետո։ Թռչող գնդակը կարող է դիպչել բոլոր չորս պատերին։ Սա շատ եռանդուն խաղ է, որը պահանջում է արագ կողմնորոշում և գնդակին այնպես ուղղորդելու հմտություն, որ հակառակորդը չկարողանա պատասխան հարված կատարել։
Խոշոր մրցախաղերում սքվոշի մարզադաշտի պատերը պատրաստում են թափանցիկ նյութից, որպեսզի հանդիսատեսը կարողանա դրսից դիտել խաղը։


== Աղբյուրներ ==
Դպրոցական մեծ հանրագիտարան։ Գիրք 1, հատոր 1։ Երևան 2009, էջ 316–317
Կարինե Գևորգյան (այլ կիրառումներ)

Կարինե Գևորգյան կարող է վերաբերել՝

Կարինե Գևորգյան, ազատամարտիկ,
Կարինե Գևորգյան, թավջութակահարուհի։
Աբեռնեսի դուռ

Աբեռնեսի դուռ, գետակ Ճորոխի ավազանում, Թորթում գետի աջակողմյան վտակը։ Ոռոգում է Աբեռնես գյուղի դաշտերը։


== Ծանոթագրություններ ==
Bet You Wanna

«Bet You Wanna», երգ ձայնագրված հարավկորեական Blackpink աղջիկների բենդի կողմից, որին մաստակցել է նաև ամերիկացի ռեփեր Քարդի Բին։ Այն թողարկվել է  YG և Interscope Records գործակալությունների կողմից 2020 թվականի հոկտեմբերի 2-ին՝ որպես խմբի կորեերեն լեզվով դեբյուտային The Album ալբոմի մաս։ 2020 թվականի հոկտեմբերի 10-ին այն պետք է ուղարկվեր ամերիկյան ռադիոկայաններ որպես ալբոմի չորրորդ սինգլ, բայց դա ի վերջո չիրականացվեց։ Երգը գրվել է Քարդի Բիի, Ջոնաթան Դեսկարտեսի, Մելանի Ֆոնտանայի, Ռայան Թեդերի, Սթիվեն Ֆրենկի, Թեդդի Պարկի, Թոմմի Բրաունի և Տորարե Կարրի կողմից, իսկ Ֆրենկն ու Պարկը եղել են երգի պրոդյուսերը։
«Bet You Wanna» երգը առաջնաելույթ է ունեցել մի քանի երկրների չարթերում (երգերի ցանկերում), ներառյալ Ավտրալիայում, Կանադայում, Իռլանդիայում, Ճապոնիայում, Մալազիայում, Պորտուգալիայում, Շոտլանդիայում, Սինգապուրում, Հարավային Կորեայում և Մեծ Բրիտանիայում։ Չնայած որ այն չներառվեց ամերիկյան  Billboard Hot 100-ում, ամեն դեպքում այն Bubbling Under Hot 100 չարթում զբաղեցրեց առաջին հորիզոնականը։


== Չարթեր ==


== Ծանոթագրություններ ==
Եվրոպայի չեմպիոնների գավաթի եզրափակիչ 1967

1967 Եվրոպական գավաթի եզրափակիչ, Եվրոպական գավաթի 12-րդ խաղարկությունն է, որում հաղթեց «Սելտիկ» ֆուտբոլային ակումբը 2-1 հաշվով՝ «Ինտերին»։
Խաղը կայացել է Էստադիո Նասիոնալում, Լիսաբոն, Պորտուգալիա, 1967 թ. մայիսի 25-ին։ «Սելտիկը» դարձավ առաջին բրիտանական ակումբը, որ տիրացավ այս մրցանակին։ Սելտիկ ակումբը այդ տարի ստացավ «Լիսաբոնյան առյուծներ» մականունը։
1768

1768 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1768 թվականն է, 
XVIII դարի 68-րդ տարին։


== Դեպքեր ==


== Ծնունդներ ==
Հունվարի 7 - Իվան Աբամելիք, ռուսական բանակի հրետանու գեներալ-մայոր


== Մահեր ==
Մարտի 3, Նիկոլա Պորպորա, իտալացի երգահան (ծնվ․ 1686)։
Վլասովո (գյուղ, Տյոմկինսկի շրջան)

Վլասովո (ռուս.՝ Власово), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 295 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոլոդնոե (գյուղ, Նովոազովսկի շրջան)

Անվան այլ կիրառումների համար տե՛ս՝ ԽոլոդնոեԽոլոդնոե (ուկրաիներեն՝ Холодне), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Խոլոդնոե գյուղում բնակվում էր 131 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շերման շրջան (Կանզաս)

Անվան այլ կիրառումների համար տե՛ս՝ Շերման շրջան (այլ կիրառումներ)Շերման շրջան (անգլ.՝ Sherman County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.735 կմ² է, բնակչությունը՝ 6.760 մարդ (2000 թ. տվյալներով)։ Շրջկենտրոնն է Գուդլենդ բնակավայրը։ Կազմավորվել է 1873 թ.։
Կոզելշչինա (այլ կիրառումներ)

Կոզելշչինա, կարող է վերաբերել՝

Կոզելշչինա - գյուղ, Ուկրաինայի Պոլտավայի մարզի Մաշևկայի շրջանում
Կոզելշչինա - քաղաքատիպ ավան, Ուկրաինայի Պոլտավայի մարզի Կոզելշչինայի շրջանում
Լիբերթի շրջան (Ֆլորիդա)

Անվան այլ կիրառումների համար տե՛ս՝ Լիբերթի շրջան (այլ կիրառումներ)Լիբերթի շրջան (անգլ.՝ Liberty County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.165 կմ² է, բնակչությունը՝ 8.365 մարդ (2010 թ. տվյալներով)։ Շրջկենտրոնն է Բրիստոլ բնակավայրը։ Կազմավորվել է 1855 թ.։
Դնեպրի լիման

Դնեպրի լիման, բաց, քաղցրահամ լիման Սև ծովի հյուսիսային մասում։ Գտնվում է Ուկրաինայի Խերսոնի և Նիկոլաևի մարզերի միջև։ Լիմանի հիմնական նավահանգիստը Օչակով քաղաքն է։
Լիմանի երկարությունը կազմում է 55 կմ, ամենամեծ լայնությունը՝ 17 կմ։ Միջին խորությունը կազմում է 6 - 7 մ, առավելագույնը՝ 12 մ (այսպես կոչված Ստանիսլավսկու փոս)։
Սև ծովի հետ լիմանը միանում է 3,6 կմ լայնությամբ ծորանով (Օչակովի հրվանդանի և Կինբուրնի ցամաքալեզվակի միջև)։ Լիմանի հարավային ափերը ցածրադիր են, ավազոտ, հյուսիսային ափերը բարձրադիր են (մինչև 20 - 35 մ) զառիվեր, որոնք կազմված են կավա-ավազային ապարներից, առանձին հատվածներում հանդիպում են ավազային ցամաքալեզվակներ։
Դնեպրի լիմանը Բուգի լիմանի հետ միասին ձևավորում է Դնեպր-Բուգի լիմանը։


== Տես նաև ==
Դնեպր-Բուգի լիման
Բուգի լիման


== Ծանոթագրություններ ==


== Արտաքին հղումներ ==
Դնեպրի լիման
Ենթատեքստ

Ենթատեքստ, դարձվածքի, նախադասության կամ հատվածի ներքին իմաստը, որը չի արտահայտվում բառերում, բայց ընկալվում է խոսքային իրադրության և բառային նշանակությունների ու կոնտեքստի հարաբերության մեջ։ Սա կոչվում է նաև խոսքի թաքնված կամ պոտենցիալ իմաստ։ Ենթատեքստը կոնկրետ արտահայտություն է ստանում առօրյա և բեմական խոսքում, դրսևորվում է հնչերանգում, դադարներում, դիմախաղում և շարժումներում։ Բեմական ենթատեքստը ստեղծվում է կոնտեքստի և բեմական գործողության հարաբերությամբ։
Իվանուռմե

Իվանուռմե (էստ․՝ Õvanurme), գյուղ Էստոնիայի Յիգևամաա նահանգի Տաբիվեռե շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լիստվենիչնայա (Վիկոշմայի վտակ)

Անվան այլ կիրառումների համար տե՛ս՝ Լիստվենիչնայա (այլ կիրառումներ)Լիստվենիչնայա (ռուս.՝ Лиственичная), գետ Ռուսաստանում, հոսում է Արխանգելսկի մարզով, Կոմի Հանրապետությունով։ Գետաբերանը գտնվում է Վիկոշմա գետի ձախ ափին 39 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը բացակայում է, գետի գետային ավազանը Մեզեն։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000048389
Կոդը ըստ հիդրոլոգիական հետազոտության (ՌԴ) — 103004838
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Զիա Յուսիֆզադե

Զիա Մամեդիա օղլու Յուսիֆզադե (ադրբ.՝ Ziya Məmmədiyyə oğlu Yusifzadə, փետրվարի 15, 1929(1929-02-15), Շաքի, Ադրբեջանական ԽՍՀ, ԱԽՖՍՀ, ԽՍՀՄ - սեպտեմբերի 29, 2015(2015-09-29), Բաքու, Ադրբեջան), ԽՍՀՄ պետական անվտանգության մարմինների և Ադրբեջանի ազգային անվտանգության նախարարության աշխատակից։ Հեյդար Ալիևի անվան ԱԱՆ ակադեմիայի նախկին ռեկտոր։


== Կենսագրություն ==
Ծնվել է Շաքի քաղաքում, ինտելիգենտ ընտանիքում։ 1945 թվականին Զաքաթալայում ավարտել է միջնակարգ դպրոցը։ Դպրոցն ավարտելուց հետո Զաքաթալայում զբաղվել է մանկավարժական գործունեությամբ։ 1952 թվականին ավարտել է Մոսկվայի օտար լեզուների պետական մանկավարժական ինստիտուտը և ստացել անգլերենի ուսուցչի որակավորում։ Տիրապետել է չորս օտար լեզվի։ 45-ամյա ծառայության ընթացքում արժանացել է Ադրբեջանի Հանրապետության, ԽՍՀՄ-ի և այլ երկրների ավելի քան 40 մեդալների և շքանշանների։


=== Աշխատանքը ԽՍՀՄ ՊԱԿ-ում ===
1952-1956 թվականներին կարևոր պաշտոններ է զբաղեցրել Ադրբեջանական ԽՍՀ-ի Լուսավորության նախարարությունում և մինիստրների խորհրդում։
1956 թվականին ծառայության անցավ Ադրբեջանական ԽՍՀ-ի Պետական անվտանգության կոմիտեում։
1972-1976 թվականներին եղել է ՊԱԿ հակահետախուզական բաժնի պետ, իսկ 1976 թվականից աշխատել է ՊԱԿ ղեկավարի առաջին տեղակալի պաշտոնում։
1980 թվականի հունիսի 18-ից մինչև 1988 թվականի օգոստոսի 11-ը եղել է Ադրբեջանական ԽՍՀ-ի ՊԱԿ նախագահ։ 1977 թվականին ստացել է գեներալ-մայորի, իսկ 1984 թվականին՝ գեներալ-լեյտենանտի կոչումներ։
1988-1992 թվականներին Ադրբեջնական ԽՍՀ մինիստրների խորհրդի միջազգային հարաբերությունների բաժնի պետ։1992 թվականին անցել է թոշակի։


=== Վերադարձը զինվորական ծառայության ===
Հաշվի առնելով կյանքի մեծ փորձը 1999 թվականի հունիսի 28-ին Ադրբեջանի նախագահ Հեյդար Ալիևի հրամանով Յուսիֆզադեն նշանակվում է Հեյդար Ալիևի անվան ԱԱՆ ակադեմիայի ղեկավար։


== Քաղաքական գործունեությունը Ադրբեջանական ԽՍՀ-ում ==
Զիա Յուսիֆզադեն մի քանի անգամ ընտրվել է Բաքվի խորհրդի Ադրբեջանական ԽՍՀ-ի Գերագույն խորհրդի և ԽՍՀՄ Գերագույն խորհրդի պատգամավոր։ 1970-1988 թվականներին նա եղել է Ադրբեջանական ԽՍՀ-ի Կոմկուսի Կենտկոմի անդամակցության թեկնածու։


== Ծանոթագրություններ ==


== Արտաքին հղումներ ==
Ադրբեջանի պետական անվտանգության նախարարություն
Հեյդար Ալիևի անվան ԱԱՆ ակադեմիա
Վրացական ԽՍՀ ժողովրդական արտիստ

Վրացական ԽՍՀ ժողովրդական արտիստ, պատվավոր կոչում, հաստատվել է 1936 թվականի մայիսի 27-ին։ Շնորհվում էր Վրացական ԽՍՀ Գերագույն խորհրդի նախագահության կողմից արվեստի ակնառու գործիչներին, ովքեր աչքի են ընկել թատրոնի, կինոյի ու արվեստի զարգացման գործում ունեցած իրենց ներդրումներով։
Կոչումը շնորհվում էր, որպես կանոն, ոչ շուտ, քան «Վրացական ԽՍՀ վաստակավոր արտիստ» կամ «Վրացական ԽՍՀ արվեստի վաստակավոր գործիչ» կոչումն ստանալուց երեք տարի հետո։ Հաջորդ աստիճանի կոչումն էր «ԽՍՀՄ ժողովրդական արտիստ»։
Մինչ 1936 թվականին պարգևի կարգավիճակի հստակեցումը խորհրդային հանրապետություններում շնորհվում էր Հանրապետության ժողովրդական արտիստի կոչում։ Վերջինիս կարգավիճակը հստակ չէր, այն շնորհվում էր ինչպես Խորհուրդների նախագահության, այնպես էլ Լուսավորության ժողովրդական կոմիսարիատի կողմից Միության, միութենական կամ ինքնավար հանրապետության մակարդակով։ Կոչումը միասնական էր (առանց հանրապետությունը նշելու) և չէր գրանցվում։ Առաջինը պարգևատրվել է վրացի գրող, դրամատուրգ Շալվա Դադիանին։
Վրացական ԽՍՀ ժողովրդական արտիստի կոչման վերջինն արժանացել է Թամարա Գվերծիթելին 1991 թվականին։
ԽՍՀՄ փլուզումից հետո Վրաստանում «Վրացական ԽՍՀ ժողովրդական արտիստ» կոչումը փոխարինվել է «Վրաստանի ժողովրդական արտիստ» կոչմամբ, ընդ որում, պահպանվել են նախկին ԽՍՀՄ օրենքով սահմանված իրավունքներն ու պարտականությունները։


== Ծանոթագրություններ ==
Նովոսելիցա (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՆովոսելիցաՆովոսելիցա (ուկրաիներեն՝ Новоселиця), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Նովոսելիցա գյուղում բնակվում էր 525 մարդ։ Բնակավայրը զբաղեցնում է 1083 կմ² տարածք։ Բնակչության խտությունը կազմում էր 484,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տաշլի-Յաթաղ

Տաշլի-Յաթաղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Աստերիքսն Օլիմպիական խաղերում

«Աստերիքսն Օլիմպիական խաղերում» (ֆր.՝ Astérix aux jeux olympiques), ռեժիսորներ Ֆրեդերիկ Ֆորեսթեի և Թոմա Լանգմանի ֆիլմերից, որի գլխավոր դերերը մարմնավորում են Ժերար Դեպարդիեն, Կլովիս Կորնիյյակը, Բենուա Պուլվորդը, Ալեն Դելոնը, Վանեսա Էսլերը, Ֆրանկ Դյուբոսկը, Խոսե Գարսիան, Ստեֆան Ռուսոն, Ժան Պիեռ Կասելը, Էլի Սեմունը։


== Սյուժե ==
Մ.թ.ա. 50 թ.-ին ողջ Գալիան Հռոմեական կայսրության տիրապետության տակ էր։ Բայց հուսահատվել պետք չէ։ Կա մի գյուղ, որը դեռ հերոսաբար ապստամբում է, քանի որ նրա բնակիչները վստահ են, թր իրենք անպարտելի են։ Արդեն մի քանի ամիս է, ինչ Պոլյուբովիքսի սիրտը բաբախում է միայն հունական արքայադուստր Իրինայի համար։ Բայց, ավաղ, նա միակ թեկնածուն չէ։ Մեծ քաղաքականությունը Իրինային որպես ամուսին նախատեսել է Բրուտոսին՝ Հուլիոս Կեսարի որդուն։ Հարսանիքը հետաձգելու և Պոլյուբովիքսին հնարավորություն տալու համար Իրինան հայտարարում է, որ իր հետ կամուսնանա նա, ով կհաղթի օլիմպիական խաղերին։ Եվ այսպիսով Պոլյուբովիքսը սկսում է պարապել Աստերիքսի ու Օբելիքսի մոտ, իսկ Բրուտոսը դիմում է խորամանկ քայլերի։


== Դերերում ==


== Ծանոթագրություններ ==


== Արտաքին հղումներ ==
«Աստերիքսն Օլիմպիական խաղերին» ֆիլմը Merojax.tv կայքում Archived 2013-08-08 at the Wayback Machine.
Աստերիքսն Օլիմպիական խաղերին(անգլ.) ֆիլմը Internet Movie Database կայքում
«Աստերիքսն Օլիմպիական խաղերին»(ռուս.) ֆիլմը ԿինոՊոիսկ կայքում։
Անտոն Դեդիկ

Անտոն Սամոյլովիչ Դեդիկ (ռուս.՝ Антон Самойлович Дедик, 1896, Մալայա Ջալգա, Ռուսական կայսրություն - փետրվարի 6, 1969, Կոնեզավոդ իմենի Բուդյոնոգո, ՌԽՖՍՀ, ԽՍՀՄ), հովիվ, սոցիալիստական աշխատանքի հերոս (1949)։


== Կենսագրության ==
Անտոն Դեդիկը ծնվել է 1896 թվականին Մալայա Ջալգա գյուղում (ներկայումս՝ Ստավրոպոլի երկրամասի Ապանասենկովսկոեի շրջան)։
1915 թվականին զորակոչվել է ցարական բանակ։ Մասնակցել է Առաջին համաշխարհային և Քաղաքացիական պատերազմներին։
1929 թվականի սեպտեմբերից Դեդիկն աշխատում էր ձիաբուծարանում, արածեցնում 1640 գլխից բաղկացած ոչխարների հոտ։ Բրդի և գառների ստացման բարձր ցուցանիշներ է ցուցաբերել։ 1941 թվականի աշնանը Դեդիկը ղեկավարել է ընտրատեսակ ոչխարների հոտի տարհանումը Ղազախական ԽՍՀ․ չնայած դժվարին պայմաններին՝ ոչ միայն ոչ մի ոչխար չի կորցրել, այլև ավելացրել է գլխաքանակը։ Պատերազմի ավարտից հետո Դեդիկը վերադարձել է Ռոստովի մարզի Սալսկի շրջանի Կոնեզավոդ իմենի Բուդյոնոգո գյուղ։ 1948 թվականին իրեն վստահված 671 գլուխ նրբագեղմ ոչխարների յուրաքանչյուր հարյուրից ստացել է 140 գառ և յուրաքանչյուր ոչխարից՝ 7,8 կգ բուրդ։
1949 թվականի հուլիսի 26-ի ԽՍՀՄ Գերագույն խորհրդի նախագահի հրամանով Անտոն Դեդիկին շնորհվել է Սոցիալիստական աշխատանքի հերոսի կոչում, հանձնվել է Լենինի շքանշան և «Մուրճ ու մանգաղ» մեդալ։
Դեդիկը մասնակցել է ոչխարների նոր տեսակի բուծմանը, որը կոչվել է Սալսկի մերինոս։ Ապրել է Կոնեզավոդ իմենի Բուդյոնոգո գյուղում։ Մահացել է 1969 թվականի փետրվարի 6-ին, թաղվել է Կոնեզավոդ գյուղի գերեզմանատանը։


== Մրցանակներ ==
Ստալինի 3-րդ աստիճանի մրցանակ (1951) Մ․ Չումակովի, Մ․ Վասիլևի, Վ․ Բաշկատովի և Պ․ Կարպովի հետ նրբագեղմ ոչխարների սալական տեսակի բուծման համար
Լենինի 2 շքանշան
Աշխատանքային կարմիր դրոշի շքանշան
մեդալներ
Համամիութենական գյուղատնտեսական ցուցահանդեսի մեծ և փոքր ոսկե մեդալներ


== Ծանոթագրություններ ==


== Աղբյուրներ ==
Дедик, Антон Самойлович // Герои Труда Дона / Донская гос. публичная библиотека. — Ростов-н/Д, 2008—2014.


== Արտաքին հղումներ ==
ДЕДИК Антон Самойлович Archived 2013-12-15 at the Wayback Machine.
Сальск: история и современность
Խարթիկ

Խարթիկ, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հոան Խիանֆան

Հոան Խիանֆան (չինարեն՝ 黄现璠, փինյին։ Huáng Xiànfán, նոյեմբերի 13, 1899(1899-11-13), Ֆիսուի, Chongzuo, Գուանսի-Չժոունի ինքնավար շրջան, Չինաստան - հունվարի 18, 1982(1982-01-18), Գույլին, Գուանսի-Չժոունի ինքնավար շրջան, Չինաստան), չինացի ականավոր պատմաբան, մարդաբանական մասնագետ և ազգագրագետ էր։ Հիմնադիր մեջ Բագուի Դպրոցի, հայր ից Զհուան ուսումնասիրությունների։


== Կենսագրական ակնարկ ==
Հոան Խիանֆան ծնվել է Չինաստանում։ 1913 թ. սովորել է իր ծննդավայրի քաղաքային դպրոցում։ Իսկ ավարտելով այն 1921-ին՝ վարչարարական նշանակումների համաձայն նա դասավանդման է մեկնում։ Մեկ տարի անց սովորել է Երրորդ Մանկավարժական դպրոցում (Third Normal college) և այնուհետև՝ Պեկինի Մանկավարժական համալսարանում (1926-1932), նույն համալսարանում ստացել է պատմական գիտությունների Բակալավրի գիտական աստիճան։ Համալսարանն ավարտելուց հետո 1932–1935-ը Վ. Հոան ուսանել է համալսարանի մանկավարժական ինստիտուտի ասպիրանտուրայում և իսկ 1935 թ. նույն ինստիտուտ՝ ստացել ուսումնական գիտությունների տիրապետիր գիտական աստիճան։ 1935-ի հուլիսի 16-ին ավարտում է մանկավարժական ինստիտուտի ասպիրանտուրան և նոյեմբերի 6-ին երկու տարով մեկնում է արտասահմանյան գործուղման, ընդունվում է Ճապոնիայի Տոկիո Կայսերական համալսարան (Tokyo Imperial University)։ 1937 թվականին նա վերադառնում է Գոանխի, դասավանդում է Գոանխի համալսարանում (1938-1940)։ 1941-43 թթ. որպես պրոֆեսոր աշխատել է Զհոնսհանի համալսարանում (Zhongshan University), աշխատել է Գոանխի Մանկավարժական համալսարանում (Guangxi pedagogical University) որպես պրոֆեսոր 1953 - 1982 թթ․-ին։ Վախճանվել է 1982 թ. հունվարին։
Հոան Խիանֆանի հիմնական աշխատանքները վերաբերում են Զհուան ուսումնասիրությունների (Zhuang studies), Արևելքի երկրների մշակույթի պատմությանը։ Ուսումնասիրել է տեղական մշակույթը (հատկապես Զհուան ) և պատմությանը։


== Աշխատություններ ==
«Չինարեն պատմություն ակնարկ» (1932)
«Զհուան պատմություն» (1957)


== Աղբյուրներ ==


== Արտաքին հղումներ ==
Չինացի ազգագրագետներ-Հոան Խիանֆան //www.cuaes.org. Archived 2016-03-07 at the Wayback Machine.
Մարդաբանական մասնագետ-Հոան Խիանֆան// www.people.com.cn Archived 2011-08-28 at the Wayback Machine.
Լիիվոյա

Լիիվոյա (էստ․՝ Liivoja), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 81 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պարամոնով (Մորոզովի շրջան)

Անվան այլ կիրառումների համար տե՛ս՝ Պարամոնով (այլ կիրառումներ)Պարամոնով (ռուս.՝ Парамонов), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Պարամոնովսկի գյուղական համայնքի վարչական կենտրոնն է։
Կետ Յու

Կետ Յու (ռուս.՝ Кет-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոկչիմ գետի աջ ափին 121 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018013
Կոդը ըստ հիդրոլոգիական հետազոտության (ՌԴ) — 103001801
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==